
Mag-ipon ng lakas para sa 
mapagpasyang laban sa rehimen 


alang anumang palatandaan na papayag si 
W Gloria Arroyo na basta na lamang lumisan sa 

Malacañang pagkatapos ng kasalukuyan ni- 
yang termino. Katunayan, ang lahat ng mga hakba- 
ngin niya ngayon ay nakatuon sa patuloy na pangu- 
ngunyapit at higit na pagpapakasasa sa kapangyari- 
han. Subalit sa katuus-tuusan, bibiguin siya ng luma- 
labang mamamayan. 

Kabi-kabila ang pagsisikap ni Arroyo na linlangin 
ang mamamayan, habang 
paspasang nag-iipon ng bil- 
yun-bilyong pondo para sa 
iba't iba niyang pakana para 
makapanatili sa poder. Ka- 
alinsabay, inihahanda na rin 
ni Arroyo ang higit pang pa- 
sistang panunupil laban sa 
nagpapanibagong-lakas at 
inaasahang mag-iibayo pang 
mga pagkilos laban sa kan- 
yang patuloy na paghahari. 

Araw-araw, nag-iisip sina 
Arroyo at kanyang mga alipu- 
res ng bagong mga pakana na 
kunwa'y para sa naghihirap 
na mamamayan, pero sa ka- 
tunaya'y para lamang sa sari- 
ling interes at pagpapatagal 
pa sa kapangyarihan ng kani- 
lang pangkatin. Ang mga ito 
ay dili iba't mga pakulo para 

palabasing inaalalayan ng Malacafilang ang mamama- 
yang sinasaklot ng kahirapan. Ibinubulsa lamang nina 
Arroyo ang bulto ng bilyun-bilyong pisong pondong 
“pansubsidyo” mula sa “Katas ng VAT” at iba pang re- 
kurso ng bayan katulad ng ginawa nila sa “fertilizer 
fund” at iba pang katulad na malalaking pondo sa na- 
karaan. 

Tanda ng marami pang anomalyang pinaghahanda- 
an ni Arroyo ang pagtatalaga ngayon sa tapat niyang 

alipures na si Romulo Neri upang 
mamuno sa Social Security System 
(SSS) at National Social Welfare 
Program (NSWP). Ilang ulit nang 
pinatunayan ni Neri na “habambu- 
hay” niyang itatago ang mga ano- 
malya ni Arroyo. Kaya naman siya 
itinalaga sa mga ahensyang ito, na 
inaasahang mapagkukunan ng ma- 
laki pang pondo para sa gamit ng 
kanyang amo. 

Subalit alam na alam din ni Ar- 
royo kung gaano na siya kinamu- 
muhian ng mamamayan. Alam ni- 
yang di na niya mapasasakay ang 
mamamayan sa kanyang mga pan- 
loloko. Malalim ang pagbatid ng 
mamamayan na walang ibang layu- 
nin ang mga pakulo ni Arroyo kun- 
di ang lokohin sila sa pamamagitan 
ng mga “tulong” upang pahupain 
ang kanilang galit at ilayo sila sa 
landas ng paglaban, at lalo pang 
makapagnakaw at makapangunya- 
pit sa poder sina Arroyo. Bunga ng 
mga ito, lalong nabubuo ang deter- 
minasyon ng mamamayan na isu- 
long ang kanilang pakikibaka para 
wakasan ang paghahari ni Arroyo. 

Sa laki ng kanyang pangamba 
na ang galit na galit na mamama- 
yan ay maaaring makapagtipon ng 
mapagpasyang lakas laban sa kan- 


ya, paspasang gumagawa ngayon si 
Arroyo ng karagdagang mga paraan 
para sistematikong magamit ang 
kanyang mga pwersang panseguri- 
dad at militar laban sa mga tumu- 
tutol. Sa gayon, mapapawi niya 
ang mga sagka sa kanyang patuloy 
na paghahari. Para sa kanya, ang 
pagpapakilos sa militar ang pina- 
kasolusyon kapag lalo pang sumid- 
hi ang krisis, lubusan nang mawa- 
lan ng bisa ang kanyang mga kasi- 
nungalingan at panlilinlang, at 
mag-ibayo ang galit at paglaban 
ng mamamayan. 

Sa pamamagitan ng Executive 
Order 731, itinalaga ni Arroyo ang 
Intelligence Service of the Armed 
Forces of the Philippines (ISAFP) 
para subaybayan ang kalagayang 
panseguridad sa harap ng lumala- 
lang krisis sosyo-ekonomiko na 
ibayo pa niyang pinasasahol. Pinir- 
mahan ni Arroyo ang EO 731 noong 
Hunyo 7 ngunit isinapubliko la- 
mang ito noong Hulyo 11, nang 
magsimulang pumutok ang mga ki- 
los-protesta sa iba't ibang mga 
kampus sa Metro Manila at sa tapat 
ng mga upisina ng mga kumpanya 
ng langis. 

Sa pamamagitan ng bagong 
kautusan ni Arroyo, asahang pag- 


iibayuhin ng mga ahenteng panik- 
tik ng militar ang pagmamanman 
sa mga paaralan, pabrika, upisina, 
komunidad at iba pang lugar sa ka- 
lunsuran at kanayunan. Pinakami- 
nimum na layunin ni Arroyo ang 
pagsindak sa mamamayan at kani- 
lang mga progresibong lider at ak- 
tibista, at pagpigil sa kanilang 
paglulunsad ng mga aksyon upang 
ipahayag ang kanilang mga daing 
laban sa walang tigil na pagtaas ng 
presyo ng langis, mababang sahod, 
pagtaas ng matrikula, paglala ng 
kahirapan at pagpapatuloy ng kan- 
yang paghahari. 

Tiyak na gagamitin din ang 
mga ahenteng militar sa pagma- 
manman sa mga taong-simbahan, 
abugado, negosyante, taong-mid- 
ya, kritikal na pwersang militar, at 
maging mga kagawad ng mga korte 
at iba pang ahensya ng gubyerno 
tulad ng Commission on Human 
Rights na pumapanig sa mamama- 
yan laban sa mga bulok at pasis- 
tang patakaran ni Arroyo. 

Ang pagtatalaga sa ISAFP para 
subaybayan ang kasalukuyang kri- 
sis ay sumusuhay sa nauna nang 
deployment ng mga sundalo ng 
Philippine Army maging sa mga ko- 
munidad sa Metro Manila kung sa- 
an aktibong kumikilos ang mga 
progresibong organisasyon at ma- 


Nilalaman lakas ang kilusang protesta ng ma- 
mamayan. 

Kung kinakailangan ay gagami- 
tin na rin ni Arroyo ang mga pwer- 
sang panseguridad at militar para 
maglunsad ng lantaran at lihim na 
karahasan laban sa sinumang luma- 
laban sa kanyang rehimen. 

Ang lalo pang pagtindi ng pan- 
lilinlang at panunupil sa mamama- 
yan ang pinakahuling baraha ni Ar- 
royo sa pagpupumilit niyang maka- 
panatili sa kapangyarihan. Nasa ka- 
pasyahan ng mamamayan ang pag- 
wawakas sa bulok, pahirap at ma- 
panupil na paghahari ng pangka- 
ting Arroyo sa lalong madaling pa- 
nahon. Dapat ituon ng mamamayan 

at ng kanilang mga organisasyon ang atensyon at 
pagsisikap sa pagpupundar at pagbuhos ng nagkaka- 
isang lakas, tapang at determinasyon upang mapag- 
pasyang makipagtuos sa rehimeng Arroyo. 

Sa harap ng papatinding panunupil, dapat pag- 
ibayuhin ng mamamayan at mga aktibista ang kani- 
lang pagiging mapanlikha, mapangahas at mapagpur- 
sige upang epektibong malabanan ang mga imbing 
tangka ng rehimen na lupigin ang kanilang paglaban. 
Dapat gamitin ang iba't ibang paraan upang ilantad at 
tuligsain ang lahat ng kaso ng panunupil at itaas ang 


Kaalinsabay nito, dapat pag-ibayuhin ng mga ar- 
madong rebolusyonaryong pwersa ang pagsusulong ng 
digmang bayan. Dapat padalasin pa ang mga taktikal 
na opensiba sa buong bansa upang pahinain ang ka- 
pasidad ng militar na supilin ang mga demokratikong 
pagkilos ng mamamayan at suhayan ang naghihinga- 
lo ngunit nangungunyapit pang rehimen. Sa bawat 
matagumpay na taktikal na opensiba, naparurusahan 
ang rehimeng Arroyo sa lahat ng krimen nito sa bayan 
at natutulungan ang mamamayan sa kanilang pakiki- 
baka upang tuluyang mawakasan ang paghahari ni 


militansya ng mamamayan para labanan ito. 


Gloria Arroyo. 


ABI 


Pagtatalaga kay Neri sa SSS, kinundena 


niya kay Romulo Neri bilang bagong pinuno ng Social Security Sys- 


K aliwa't kanang batikos ang inani ni Gloria Arroyo sa pagtatalaga 


tem (SSS) simula ngayong Agusto 1 at paghirang sa kanya bilang 
pinuno ng National Social Welfare Program (NSWP). Ayon sa Bayan Mu- 
na, ang bagong mga pwesto ni Neri ay “gantimpala” sa kanyang pagta- 
tago ng katotohanan sa anomalyang NBN-ZTE. 


Binatikos din ng unyon ng mga 
empleyado ng SSS ang paghirang 
kay Neri at ang panggigipit ng re- 
himen sa dating presidente ng SSS 
na si Corazon dela Paz. Matagal at 
paulit-ulit nang pinepresyur ng re- 
himen si Dela Paz na magbitiw sa 
pwesto, hanggang maging dahilan 
ang pagkakasakit niya nitong mga 
huling buwan para magbitiw na 
nga. Ayon sa unyon, ginipit ni Ar- 
royo si Dela Paz dahil tumanggi si- 
yang gamitin ng rehimen ang pon- 
do ng SSS sa programang “subsidyo 
sa edukasyon” ni Arroyo. Tumanggi 
rin umano siya noon na gamitin 
ang pondo para itulak ang national 
ID system. Pinaspasan ng rehimen 
ang panggigipit kay Dela Paz ha- 
bang nagpapagamot siya sa labas 
ng bansa noong Hunyo. 

Kaagad pagkasang-ayon ni dela 
Paz na magbitiw na at bago pa isa- 
publiko ang paghalili ni Neri sa 
kanya, paspasang binuo ni Arroyo 
ang Administrative Order 232 (AO 
232) na nagbibigay sa presidente 
ng SSS ng ranggong pang-gabine- 
te at pamumuno sa NSWP. Isina- 
publiko na lamang ang A0232 sam- 
pung araw bago ianunsyo ang pag- 

tatalaga kay Neri sa SSS. 

Babala ng unyon, masusi nilang 
babantayan ang lahat ng mga kilos 
ni Neri sa SSS. Sa pangunguna ng 
unyon, napatalsik ang isang presi- 
dente ng SSS noon at hindi mala- 
yong muli nila itong gawin. 

Nakiisa ang mga demokratikong 
organisasyon, laluna ang Kilusang 
Mayo Uno (KMU), sa militanteng 
pagbabantay ng unyon ng SSS. Ma- 
rami sa mga myembro ng KMU, ka- 
tulad ng maraming manggagawa sa 
pribadong sektor, ang buwanang 
naghuhulog sa SSS. 

Batid nila at ng mamamayan na 
ang paglalagay kay Neri sa SSS at 
NSWP ay paraan lamang para mapa- 
dali ang pagmamaniobra nina Arro- 
yo sa pondo ng mga ito. Para rito 
ay gagamitin ni Arroyo ang NSWP 
na magsisilbing daluyan ng pondo 
mula sa SSS, Government Service 
Insurance System (GSIS), Depart- 
ment of Social Welfare and Deve- 
lopment at Department of Health. 

Bukod sa iba't ibang manipula- 
syon sa pamamagitan ni Neri para 
magamit sa mga pakana nina Arro- 
yo ang mahigit P248 bilyong pon- 
do ng SSS, dadambungin ang tina- 


tayang aabot sa P45 bilyon pang 
pondo ng NSWP, katulad ng pag- 
dambong sa fertilizer fund at iba 
pang pondong “pansubsidyo” ng 
Malacañang. Gagamitin ng rehimen 
ang pondo ng NSWP para magpaka- 
sasa at manuhol upang matiyak 
ang katapatan ng mga alipures ni- 
to at ng mga lokal na upisyal lalu- 
na pagsapit ng eleksyon. Ipamama- 
hagi ito ng rehimen sa porma ng 
mga “subsidyo” at sa mga paki- 
tang-taong programang kontra-ka- 
hirapan. 

Nito lamang Hulyo 15, inianun- 
syo ni Arroyo ang paglalaan ng ka- 
ragdagang P4 bilyon sa progra- 
mang “Katas ng VAT” ng rehimen. 
Kabilang dito ang dagdag na P1 
bilyong subsidyo para sa mga tina- 
guriang “Pantawid kuryente,” para 
sa mga pamilyang kumukonsumo 
ng di lalampas sa 100 kWh na kur- 
yente sa labas ng Metro Manila: P1 
bilyong “pautang pangkabuhayan” 
sa mga asawa o myembro ng pamil- 
ya ng mga opereytor at drayber ng 
mga pambublikong sasakyan: P500 
milyon para sa pag-aayos ng mga 
ospital sa malalayong lugar, at 
P500 milyong “tulong” sa mata- 
tandang 75 anyos pataas na hindi 
nabibiyayaan ng pensyon ng SSS at 
GSIS. May P1 bilyon pa umano pa- 
ra sa pagkukumpuni ng mga im- 
prastrukturang nasira ng nagdaang 
bagyong “Frank.” [AB] 

Tugon sa walang awat na pagtaas ng presyo ng langis 


Walang awat na mga kilos-protesta 


araw, laluna ng mga kabataan, laban sa tuluy-tuloy na pagtaas ng 


S unud-sunod na kilos-protesta ang inilunsad nitong nagdaang mga 


presyo ng mga produktong petrolyo at sa pagtanggi ng rehimeng 
Arroyo na alisin ang ipinapataw nitong buwis sa mga ito. 


Papalaki at papadalas na mga 
kilos-protesta ng mga kabataan. 
Umabot sa mahigit 5,000 estud- 
yante at kabataang di nakapag-aa- 
ral ang nagmartsa patungong Men- 
diola nitong Hulyo 18. Sa panawa- 
gang “Kabataan at Bayan, Mag-ak- 
las,” nag-walkout ang libu-libong 
estudyante mula sa kani-kanilang 
eskwelahan. Iginiit nila ang pag- 
babasura sa value added tax (VAT) 
sa langis, ang pagbabasura sa Oil 
Deregulation Law at ang pagsasa- 
batas sa P125 across-the-board na 
umento sa sahod. 

Malayo pa sila sa Mendiola ay 
hinarang na sila ng mga pulis. Tu- 
mungo sila sa Mehan Garden at do- 
on naglunsad ng programa. Kabi- 
lang sa programa ang mga dulang 
kalye at mga awitin. Nagsagawa ng 
alternatibong paaralan sa lansa- 
ngan ang mga estudyante kung sa- 
an pinag-aralan ang bulok na siste- 
ma ng lipunang Pilipino. 

Kasabay ding naglunsad ng 
pagkilos ang mga estudyante sa 
mga unibersidad sa Baguio City, 
Cebu City, Davao City, Negros Occi- 
dental at Negros Oriental. Sa Ba- 
guio City, umabot sa 1,000 estud- 
yante na pawang nakapula ang 
nagmartsa sa mga kalsada. Naga- 
wa nilang makapagtipon sa Mal- 
colm Square sa kabila ng malakas 
na buhos ng ulan at ng tatlong 
tangkang panghaharang ng mga 
pulis sa Session Road at Magsaysay 
Avenue. 

Ang demonstrasyong ito ang 
ikalawang malaking kilos-protesta 
ng mga kabataan sa loob ng sam- 
pung araw. Noong Hulyo 10, na idi- 
neklarang National Youth Action 
Day, libu-libo ring estudyante ang 

nag-walkout sa mga klase sa pa- 
ngunguna ng Youth for Truth and 
Accountability Now (Youth Act 
Now) at ng mga myembrong orga- 
nisasyon nito tulad ng Anakbayan, 
League of Filipino Students, Stu- 
dent Christian Movement, Kabata- 
ang Pinoy, Youth Revolt, National 
Union of Students in the Philip- 
pines at College Editors Guild of 
the Philippines. 

Lumahok ang libu-libong es- 
tudyante ng University of the Phil- 
ippines, Polytechnic University of 
the Philippines, Philippine Chris- 
tian University at Adamson Univer- 
sity. Lumahok din sa mga pagkilos 
ang mga estudyante mula sa Ate- 
neo de Manila, De La Salle Univer- 
sity at University of Santo Tomas, 
gayundin ang mga mag-aaral mula 
sa Jose Rizal University, Lyceum of 
the Philippines, University of the 
East-Manila, pati na ang mga es- 
tudyante mula sa Sauyo, Culiat at 
Quirino High School. Nagkaroon si- 
la ng programa at iba pang aktibi- 


dad sa kani-kanilang eskwelahan 
bago magtipon sa España Avenue 
sa Maynila at magmartsa patu- 
ngong Mendiola Bridge (Don Chino 
Roces Bridge ngayon). Ang iba na- 
mang mga estudyante ay nagtipon 
sa tapat ng University of Santo To- 
mas sa España. Sinunog nila ang 
isang effigy ni Arroyo. 

Hinarang ng mga pulis ang mga 
estudyante sa Mendiola kaya sa 
Morayta Avenue sila nagdaos ng 
programa. 

Noon namang Hulyo 3, umabot 
sa 3,000 estudyante ng Polytechnic 
University of the Philippines (PUP) 
ang nag-walkout mula sa kani-kani- 
lang mga klase at nagmartsa patu- 
ngong Mendiola. Isang linggo bago 
ito, napilitan ang administrasyon 
ng PUP na isauli sa mga estudyan- 
te ang dating siningil nitong P250 
na developmental fee matapos 
magmartsa ang halos 2,000 estud- 
yante sa upisina ng Commission on 
Higher Education sa Pasig City. 

Nag-aalimpuyong mga pro- 
testa sa mga upisina ng kumpan- 
ya ng langis. Sunud-sunod na mga 
protesta ang inilunsad ng mga 
manggagawa at iba pang sektor sa 

tapat ng mga upisina ng mga kumpanya ng langis 
upang ipakita ang matinding galit ng mamamayan sa 
sunud-sunod na pagtaas ng presyo ng mga produk- 
tong langis. 

Sinugod at binarikadahan noong Hulyo 14 ng 
mga myembro ng mga progresibong organisasyon sa 
pangunguna ng Bagong Alyansang Makabayan (BA- 
YAN) ang upisina ng Pilipinas Shell sa Valero Street, 
Salcedo Village, Makati City. Lumahok din sa kilos- 
protesta ang mga kasapi ng Anakbayan, Kilusang Ma- 
yo Uno, Migrante at iba pang mga organisasyon. Pi- 
nagbabato nila ng pintura at pinintahan ang pader 
ng gusali ng Shell ng mga mensaheng tulad ng “Oust 
Gloria” at “No to oil price hikes.” Tinangkang hara- 
ngin ng mga gwardya ng Shell ang mga nagpoprotes- 
ta. Tumagal nang ilang minuto ang protesta. 

Noong Hulyo 11 naman, nilusob ng mga estud- 
yante sa pangunguna ng Anakbayan ang panguna- 
hing upisina ng Petron Corp. sa Gil Puyat Avenue sa 
Makati City. Pinagbabato nila ng grasa ang upisina 
ng Petron. Partikular na daing ng mga estudyante 
ang hirap na dinaranas ng kanilang mga magulang 
upang makaagapay sa lalong tumataas na presyo ng 
mga bilihin dulot ng hindi maawat na pagtaas ng 
presyo ng mga produktong petrolyo. 

Noong Hulyo 5, binato ng kamatis ng mga kasa- 
pi ng BAYAN ang upisina ng Pilipinas Shell sa Maka- 
ti City upang tutulan ang panibagong pagtataas ng 
presyo ng langis noong araw na iyon. 

Kumakalat na protesta sa buong bansa. Noon 
ding Hulyo 11, inilunsad ang 18 araw na protestang 
caravan sa pangunguna ng Anakbayan-Southern Ta- 
galog mula sa Los Baños, Laguna. Kasama sa caravan 
ang Southern Tagalog Cultural Network at iba pang 
organisasyon ng kabataan. Dala-dala ng caravan ang 
mga isyu ng mataas na matrikula, presyo ng mga 
produktong petrolyo at ng mga bilihin tulad ng bi- 
gas. 

Nakatakdang dumaan ang caravan sa Rizal, Que- 
zon at Batangas upang manghimok ng mas marami 
pang kabataan na sumali sa protesta. Nakatakdang 
magtapos ang caravan sa Quezon City sa Hulyo 28 
kung saan sasama sila sa iba pang organisasyon sa 
protesta sa araw ng State of the Nation Address ni 
Gloria Arroyo. 

Samantala, inilunsad ngayong buwan ang isang 
signature campaign para ibasura ang Oil Deregulation 
Law at ang VAT sa mga produktong petrolyo. Umiikot 
ang kampanya sa mga terminal ng dyip at traysikel 
iba pang pampublikong lugar. Sa Legazpi City, isina- 
sagawa ang lingguhang noise barrage sa pangunguna 
ng mga progresibong organisasyon laban sa walang 
patid na pagtaas ng presyo ng langis. ABI 

MATATAGUMPAY NA OPENSIBA NG BHB Mr 


12 armas, 
nakumpiska sa reyd 
sa Davao del Sur 


abindalawang armas ang nasamsam nang sala- 
Ler ng Bagong Hukbong Bayan (BHB) ang 

isang higanteng minahan sa Davao del Sur ni- 
tong Hulyo. Bago ito, isang pulis ang napatay at wa- 
long iba pang elemento ng kaaway ang nasugatan sa 
lima pang taktikal na opensiba ng BHB sa iba't ibang 
dako ng kapuluan nitong buwan. 

Hulyo 19, hatinggabi. Sinalakay ng isang platun 
ng BHB ang drilling site ng Sagittarius Mines sa Sit- 
yo Datal Ngabong, Barangay Kimlawis, Kiblawan, Da- 
vao del Sur at kanilang dinisarmahan ang mga gwar- 
dya. Ang nasamsam na mga armas ay kinabibilangan 
ng 10 shotgun, isang M1 Garand at isang kalibre .38 
rebolber. 

Labindalawang oras makaraan ang pagsalakay na 
ito, dalawang sundalo ng isang platun ng 1002nd 
Brigade ang nasugatan nang makasagupa nito ang 
BHB sa bayan ng Malita. Walang naiulat na kaswalti 
sa panig mga Pulang gerilya. 

Hulyo 14, alas-8:30 ng umaga. Isang pulis ang 
napatay at dalawang iba pa ang nasugatan nang lu- 
subin ng mga Pulang mandirigma ng BHB ang detats- 
ment ng pulis sa Sityo Nalibistan, Barangay Dumag- 
dang, Labo, Camarines Norte. 

Hulyo 13, alas-11 ng umaga. Nasugatan ang 
dalawang tropa ng 1001st Brigade ng Philippine Ar- 
my nang pasabugan sila ng bomba ng mga gerilya ng 
BHB habang nagpapatrulya sa Barangay New Leyte, 
Maco, Compostela Valley. 

Hulyo 11. Isang sundalo ang nasugatan sa isang 
engkwentro sa pagitan ng mga nagpapatrulyang ele- 
mento ng 61st IB ng Philippine Army at mga gerilya 
ng BHB sa Barangay Pinggot, Ilog, Negros Occiden- 
tal. 

Noong araw ding iyon, isang sundalo ang nasu- 
gatan sa inilunsad na reyd ng mga Pulang mandirig- 
ma ng BHB sa detatsment ng 42nd Division Recon- 
naissance Company sa Barangay Katipunan, Veruela, 
Agusan del Sur. 

Samantala, ayon sa pinakahuling ulat na natang- 
gap ng AB, 18 armas at hindi siyam lamang ang na- 
kumpiska ng mga Pulang mandirigma ng BHB nang 
salakayin nila ang istasyon ng pulis sa Banay-Banay, 
Davao Oriental noong Hulyo 3. ABI 

OBL2, patuloy na nabibigo sa Samar 


ang rebolusyonaryong kilusan sa Samar, ang pangunahing target 

nito sa rehiyon ng Eastern Visayas ngayong taon. Walang ginawa 

ang 8th Infantry Division ng Philippine Army kundi magpalabas ng press 

release hinggil sa kanilang mga tagumpay umano laban sa Bagong Huk- 

bong Bayan (BHB). Ang totoo, dumarami ang kaswalti ng Armed Forces 

of the Philippines (AFP) at wala pa itong nawawasak kahit isang yunit 
ng BHB sa isla. 

Sa loob ng pitong buwan mula taktikal na opensiba ng BHB sa is- 

Enero hanggang Hulyo, di bababa la, ayon pa lamang sa mga panimu- 

sa 43 sundalo ang napatay sa mga lang ulat. Sa kabilang banda, tat- 


B igo ang Oplan Bantay Laya 2 (OBL2) sa layunin nitong wasakin 


Pagbisita ni Arroyo sa Masbate, 
ginulantang ng mga taktikal na 
opensiba 


Ca ng mga taktikal na opensiba ang mismong araw ng 
pagbisita at pulong ni Gloria Arroyo at kanyang gabinete sa 
Placer, Masbate nitong Hulyo 15. Tinambangan ng mga Pulang man- 
dirigma ng Bagong Hukbong Bayan (BHB) ang nagpapatrulyang 
mga tropa ng 9th ID sa Barangay Villafuerte, Uson mga alas-10 ng 
umaga. Isang sarhento ang napatay at isang sundalo ang nasuga- 
tan sa ambus. 

Inilunsad ang ambus sa mismong kalsadang daraanan sana ng 
komboy nina Vice President Noli de Castro at mga upisyal ng gabi- 
nete papuntang Placer. Napilitan silang sumakay sa anim na heli- 
kopter upang makadalo sa pulong. 

Dalawang sundalo naman ang nasugatan nang ambusin ng mga 
gerilya ng BHB ang mga elemento ng Philippine Army at CAFGU sa 
Barangay Managanaga, Mandaon bago mag-alas-4 ng hapon. 

Upang hindi masyadong mapahiya, nag-imbento ng balita ang 
Philippine Army sa Bicol na ayon sa kanilang yunit paniktik, mula 
pa noong Hunyo 27 ay nagpadala ang pamunuan ng BHB sa Eastern 
Visayas ng mahigit 200 elemento ng BHB sa Masbate upang dagda- 
gan umano ang pwersa ng BHB sa isla. Taliwas ito sa ipinanganga- 
landakan ng AFP na nadurog na nila ang mga pwersa ng BHB sa Ley- 
te at Samar. (Tingnan ang kaugnay na artikulo.) 

Tinambakan ng 400 mga tropa ang dating 120 lamang na ele- 
mentong militar na nakahimpil sa isla bago ang pagbisita ni Arro- 
yo. Sa kabila nito, matagumpay pa ring nailunsad ang mga taktikal 
na opensiba. 

Ang serye ng mga taktikal na opensiba ay parusa kay Arroyo sa 
lalong pagpapahirap niya sa naghihikahos na sambayanan, ayon 
kay Greg Bañares, tagapagsalita ng National Democratic Front-Bi- 
col. [AB] 


long Pulang mandirigma ang nag- 
buwis ng buhay sa parehong pana- 
hon. Maging sa pangmatagalang 
panahon, mula 2005 hanggang 
Abril 2008 ay siyam na gerilya ng 
BHB ang nagbuwis ng buhay sa- 
mantalang 129 sundalo naman ang 
napatay. Mula noon hanggang nga- 
yon ay parehong 1:14 ang resyo. 

Sa larangan ng pulitika, lalo la- 
mang nahihiwalay ang rehimeng 
Arroyo at ang militar nito sa ma- 
mamayan dahil sa pananalanta ng 
OBL 2. Dahil sa pampulitikang pa- 
nunupil kasabay ng sosyo-ekono- 
mikong krisis, lalong lumalakas ang 
suporta ng mamamayan sa BHB. 
Patuloy na umuunlad ang kakaya- 
han sa pakikipaglaban ng mga 
pwersa ng BHB sa Samar at naka- 
pagpapalawak ito sa gitna ng paki- 
kipaglaban sa OBL2. 

Samantala, ang buong pwersa 
ng BHB sa Leyte ay nananatiling 
matatag at nakapagpalawak pa sa 
14 na baryo at apat na bayan ni- 
tong Abril, taliwas sa ipinanganga- 
landakan ng 8th ID na nadurog na 
nito ang mga pwersa ng BHB sa is- 
la. 

Nasa wastong landas ang mga 
Pulang mandirigma ng BHB sa 
Eastern Visayas hindi lamang sa 
paggapi sa OBL2 kundi sa pagpapa- 
lakas ng pakikidigmang N 


gerilya bilang suporta sa % 
pakikibaka ng sambaya- @ 
nan para wakasan na ang Ng 
pasista, korap at 7. 

tutang rehi- p 
meng Arroyo. YAp 

MATATAGUMPAY NA OPENSIBA NG BHB Mr 


Walang puknat ang mga taktikal na opensiba 
sa Eastern Visayas 


Eastern Visayas nitong mga nagdaang buwan ang mga pahayag ng 


P Een War ng sunud-sunod na mga taktikal na opensiba sa 


AFP na durog na ang rebolusyonaryong kilusan sa naturang rehi- 
yon. Ayon sa mga ulat na natipon ng Ang Bayan (AB), 13 malalakas na 
armas ang nasamsam ng BHB, bukod sa iba pang kagamitang militar mu- 


la Enero hanggang Hulyo. 

Sumusunod ang mga taktikal na 
opensiba sa tatlong prubinsya ng 
isla ng Samar noong panahon ding 
iyon na hindi pa naiuulat sa AB: 

Noong Hulyo 7, halos malipol 
ng isang yunit ng Rodante Urtal 
Command ang isang iskwad ng 
20th IB nang tambangan ito ng 
BHB sa Kilometer 11, Barangay 
Happy Valley, San Isidro, Northern 
Samar. Di bababa sa limang sunda- 
lo ang napatay at malubhang nasu- 
gatan ang iba. Nakumpiska ng BHB 
ang dalawang ripleng M16, halos 
300 bala, pitong bakpak, isang GPS 
receiver at iba pang gamit-militar. 
Walang naging kaswalti sa panig ng 
BHB. 

Ang 20th IB ay responsable sa 
pananakot at pagsalbeyds sa mga 
pinagbibintangang kasapi at sim- 
patisador ng BHB sa mga baryo ng 
Catarman, Lope de Vega, San Isidro 
at iba pang bayan. 

Noong Hulyo 3, dalawang ele- 
mento ng 34th IB ang nasugatan 
sa operasyong isnayp ng mga Pu- 
lang mandirigma ng Jovito Ragay 
Command sa Barangay Buluan, 
Calbiga, Samar. Isang sundalo na- 
man ng 46th IB ang napatay 
sa matagumpay na opera- 
syong harasment ng BHB 
sa Barangay Cagui- 
sipan, Catbalo- 
gan, Samar noong 
Hunyo 10. 

Sa Motiong, Samar, isang sun- 
dalo ang napatay at isa pa ang na- 
sugatan nang makaengkwentro ng 

mga Pulang mandirigma ng Arnulfo 
Ortiz Command ang isang platun ng 
46th IB sa Barangay Sto. Niño no- 
ong Mayo 17. Dalawang ripleng 
M14 din ang nasamsam ng mga Pu- 
lang mandirigma. Walang kaswalti 
sa panig ng BHB. 

Isang sundalo naman ng 453rd 
Engineering Construction Brigade 
ang napatay sa ambus ng mga Pu- 
lang mandirigma ng Silvio Pajares 
Command noong Mayo 17 sa Baran- 
gay Imelda, Lapinig, Northern Sa- 
mar. 

Sa loob ng halos 20 minuto, hi- 
naras ng mga Pulang mandirigma 


ng Efren Martires Command at Ar- 
nulfo Ortiz Command ang hedkwar- 
ters ng Alpha Company ng 46th IB 
sa Barangay Calapi, Motiong, Sa- 
mar noong Abril 24. Noon namang 
Abril 12, hinaras ng isang yunit ng 
Rodante Urtal Command ang him- 
pilan ng isang kumpanya ng 52nd 
IB sa Barangay Salvacion, San Isi- 
dro, Northern Samar. Di mabilang 
ang kaswalti ng kaaway. 

Dalawang sundalo naman ang 
napatay sa operasyong harasment 
at isnayping ng Nida Cantong Com- 
mand laban sa mga nag-oopera- 
syong tropa ng 20th IB noong Abril 
12 sa Barangay San Julian, Catar- 
man, Northern Samar. 

Noong Marso 24, walong sunda- 
lo ang napatay sa Barangay Cagto- 
og, Oras, Eastern Samar nang ma- 
pangibabawan ng may 30 Pulang 
mandirigma ng Lopito Mengo- 
te Command ang tangkang 
pagreyd ng mahigit 50 
nag-ooperasyong tropa 
ng Bravo Company, 14th 
IB. Unang nakapagpapu- 
tok ang BHB at naka- 
pagreimpors ang isa 
= pang yunit ng 
= pwersang gerilya 
® na nasa malapit 
8: lamang. Isang 

Pulang mandirig- 
ma ang namartir 
sa isa't kalahating 
oras na labanan. 

Napatay na- 
man si Dexter Mu- 
ros, dating tin- 
yente ng 14th IB, 
sa isinagawang 
operasyon ng Sergio 
Lobina Command noong Marso 23, 
sa Oras, Eastern Samar. Si Muros ay 

aktibo sa mga operasyon ng ka- 
away at marami nang pinatay at 
pinahirapang sibilyan. Noon na- 
mang Marso 20, isang sundalo ang 
napatay at isa pa ang nasugatan 
nang isnaypin ng mga Pulang 
mandirigma ng Serafin Pasimos 
Command ang isang iskwad ng 
46th IB sa San Jorge, Samar. 

Inambus naman ng Arnulfo Or- 
tiz Command noong Marso 3 ang 
isang iskwad ng 46th IB sa Baran- 
gay Maypange, Motiong, Samar. 
Apat na sundalo ang napatay at 
tatlo pa ang nasugatan kasama 
ang kumander ng yunit na si Lt. 
Leonard Orbase. Tatlong M16, 
isang M14, at dalawang maiigsing 
baril ang nasamsam ng BHB. 

Noon namang Pebrero 11, inis- 
nayp ng mga Pulang mandirigma 
ng Arnulfo Ortiz Command ang 
isang iskwad ng Alpha Coy, 46th 
IB sa Barangay Malubago, Moti- 
ong, Samar na naglulunsad ng 
operasyong RSOT. Natutulog noon 
ang militar sa isang bahay na wa- 
lang ibang tao nang isnaypin sila. 
Nasugatan sa likod ang isang sun- 
dalo. Sa sobrang takot, kaagad na 
lumisan ang mga sundalo at pini- 
lit na magbakwit ang mga taum- 
baryo para magamit bilang pa- 
nanggalang. 

Anim na sundalo naman ang 
napatay nang tambangan sila ng 
mga Pulang mandirigma ng Ar- 
nulfo Ortiz Command noong Pebre- 
ro 9 sa Villareal, Samar. Noong 
Pebrero 5, inisnayp ng mga Pulang 
mandirigma ng Serafin Pasimos 
Command ang isang iskwad ng Al- 
pha Coy, 46th IB na nasa Baran- 
gay Mobo-ob, San Jorge, Samar. 
Isa ang napatay at isa pa ang na- 
sugatang sundalo. 

Noong Enero 12, dinisarmahan 
ng mga Pulang mandirigma ng Ro- 
gelio Bantilo Command ang kapi- 
tan ng Barangay Magtuad, Catu- 
big, Northern Samar, at tauhan ng 
isang pulitiko. Isang M1 Garand 
ang nasamsam mula sa kanya. W 


8 


PANANALANTA NG PASISTANG ESTADO 


STIT BP 


Magkapatid na Gumanoy, 
bihag ng militar 


sinasabi ng AFP na kusang-loob na nananatili sa poder nito ang 


Pire na ng ina ng dalawang dalagang dinukot ng militar ang 


kanyang mga anak. 

Iginigiit ni Maria Gumanoy na 
dinukot at isinailalim ng militar sa 
matinding tortyur at sikolohikal 
na presyur ang mga anak niyang 
sina Rose Ann, 21 at Fatima, 17. 
Si Gng. Gumanoy ang byuda ni 
Eduardo “Eddie” Gumanoy, lider- 
magsasaka sa Southern Tagalog na 
dinukot at pinaslang ng “death 
squad” ni Gen. Jovito Palparan 
noong Abril 2003. 

Ang magkapatid ay dinukot ng 
militar noong Hulyo 3 habang na- 
sa byahe para makipagtagpo sana 
sa kanilang ina sa Alabang, Mun- 
tinlupa. Si Rose Ann na may sugat 
sa braso ay nasa pangangalaga 
noon ng Karapatan matapos maka- 
pagpyansa noong Mayo 29 at ma- 
kalabas sa kustodiya ng militar na 
dumakip sa kanya sa isa umanong 
labanan noong Abril 15. Pagsapit 
ng tanghali, nag-text si Rose Ann 


sa kanyang ina na may napansin 
silang sumusunod sa kanila. Pag- 
kadampot ng militar sa magkapa- 
tid sa bandang Alabang mga alas- 
4 ng hapon, nakapag-text pa rin si 
Rose Ann habang dinadala na sila 
sa kampo militar. 

Nang hanapin kinabukasan ni- 
na Gng. Gumanoy at mga myembro 
ng Karapatan-ST ang magkapatid 
sa upisina ng Intelligence Service 
of the AFP (ISAFP), itinanggi ng 
militar na hawak nila ang dalawa. 
Subalit kinagabihan ay inamin na 
ng tagapagsalita ng Philippine Ar- 
my na nasa kamay nila ang magka- 
patid at nasa Fort Bonifacio ang 
mga ito. 

Nang puntahan ni Gng. Guma- 
noy kinabukasan ang kampo mili- 
tar para makita ang kanyang mga 
anak, dinala siya sa ospital ng 
Fort Bonifacio kung saan pinaga- 

galing umano sa sakit si Fatima at 
binabantayan ng dalawang baba- 
eng sundalo. Naghahanda na sana 
ng mga gamit si Fatima para suma- 
ma sa kanyang ina, pero hinatak si- 
ya pabalik ng isang di nagpakila- 
lang doktor na nagsabing hindi 
maaaring umalis ang bata dahil 
mayroon umano siyang urinary 
tract infection. Hindi rin pumayag 
ang doktor na ilipat ni Gng. Guma- 
noy si Fatima sa ibang ospital o ka- 
hit man lamang matingnan si Fati- 
ma ng ibang doktor na dadalhin ng 
pamilya. 

Kinabukasan, nang makitang 
muli ng kanyang ina si Fatima ay 
nakaratay na ito, putlang-putla, 
nangingitim ang labi at maraming 
pantal sa katawan. “Allergy” daw 
ang tumama kay Fatima, ayon sa 
doktor na naroroon, pero tigdas na- 
man ang sinabi ng militar sa upi- 
syal na pahayag nito. Naghihinala 
ang ina na ginamitan ng militar ng 
kung anong droga ang anak niya. 

Noon din ay nasaksihan ni Gng. 
Gumanoy na pinipilit papirmahin 
ang magkapatid sa dokumentong 
nagsasaad na kusang-loob silang 
nananatili sa kamay ng militar. 
Ayon kay Gng. Gumanoy, hindi man 
umiiyak ang magkapatid, halatang- 
halata ang kanilang pagkatakot. 
Hindi rin pumirma sina Fatima at 
Rose Ann. Luhaang pinabulaanan 
ni Gng. Gumanoy ang sinabi ng AFP 
na malaya silang nakapag-uusap na 
mag-iina sa ospital. Aniya,palaging 
nakabantay ang mga sundalo kapag 
kausap niya ang kanyang mga 
anak. 

Dagdag pa ni Gng. Gumanoy, 
ang bantay na sundalo ang suma- 
sagot sa halos lahat ng tanong ni- 
ya kay Fatima, at sa bawat salita ni 
Fatima ay nakatingin siya sa sun- 
dalo. Kitang-kita ni Gng. Gumanoy 
ang takot na pinaiiral ng militar sa 
bata. Tagos din ang matinding si- 
kolohikal na presyur at pananakot 

Wala ring moral na 
katayuan ang AFP na 
sabihing sila ang mag- 
aalaga sa magkapatid na 
Gumanoy dahil sa walang 
puknat na pagbabanta na 
tinatanggap ng pamilya 
mula sa militar at dahil 


hindi pa naghihilom ang sugat na dulot ng pagpaslang ng 


AFP sa ama nila. 


ng militar nang palitawin si Rose 
Ann sa idinaos nilang press confe- 
rence para sabihing hindi sila dinu- 
kot ng militar at nang palabasin 
din si Fatima sa harap ng korte pa- 
ra sabihing boluntaryo siyang su- 
mama sa militar at di siya sapili- 
tang ibinibinbin sa ospital. Ipina- 
liwanag ni Fatima na hindi pa mu- 
na siya sasama sa kanyang ina da- 
hil hindi niya pwedeng iwan ang 
kanyang ate na hawak pa ng mili- 
tar at umano'y nagpapagaling pa sa 
ospital. Ginagawang hostage ng 
militar si Rose Ann para maipilit 
ang mga gusto nilang ipagawa at 
ipabigkas sa bunsong kapatid. 

Naniniwala si Gng. Gumanoy na 
minamanipula ng militar ang kan- 
yang mga anak para pagtakpan ang 
iligal na pagdukot at detensyon sa 
kanila. Aniya, kitang-kita ang ma- 
tinding tortyur at presyur ng mili- 
tar sa magkapatid upang itatwa 
ang krimen. Nang hilingin na ni- 
yang sabihin ng dalawang anak 
kung dinukot nga ba sila o hindi, 
ang sagot sa kanya ng magkapatid 
ay “Saka na lang, Nanay.” 

Ayon sa mga tagapagtaguyod 
sa karapatan ng mga bata, dapat 
kagyat na palayain ng militar si Fa- 
tima at ibalik sa pangangalaga ng 
ina dahil menor-de-edad at walang 
kinakaharap na kaso ang bata. Lalo 
siyang dapat ilipat sa pangangala- 
ga ng kanyang ina kung mayroon 
nga siyang karamdaman, anila. Wa- 


la ring ligal na dahilan para maha- 
wakan pa ng militar si Rose Ann 
dahil nakapyansa naman siya. Dahil 
din sa kanyang karamdaman, dapat 
din siyang tuwirang maalagaan ng 
kanyang ina at pamilya. 

Wala ring moral na katayuan 
ang AFP na sabihing sila ang mag- 
aalaga sa magkapatid na Gumanoy 
dahil sa walang puknat na pagba- 
banta na tinatanggap ng pamilya 
mula sa militar at dahil hindi pa 
naghihilom ang sugat na dulot ng 
pagpaslang ng AFP sa ama nila. 

Ang pagdukot at pagdedetine 
ng AFP sa magkapatid na Gumanoy 
ay bahagi ng patuloy na panggigi- 
pit sa kanilang pamilya na nagsi- 
mula bago pa man paslangin ang 
ama nila. Mula nang maging aktibo 
si Ka Eddie sa kilusang magsasaka 
ay hindi na tinantanan ng militar 
ang kanyang pamilya at ilang beses 
pa silang napilitang lumipat ng ti- 
rahan para makaiwas sa matinding 
harasment ng militar. 

Hindi na bagong pangyayari 
ang mga paglabag ng AFP sa kara- 
patan ng mga bata, kabilang ang 
paggamit, pang-aabuso at pagma- 
malupit sa mga bata para ipresyur 
ang kanilang mga magulang at iba 
pang myembro ng pamilya at ang 
mga palaban sa komunidad. Ang 
gayong pasistang gawi ng AFP at 
ng reaksyunaryong estado ay ma- 
tinding paglabag sa karapatang- 
tao at karapatan ng mga bata. [EB 

KP SA IBAYONG DAGAT 


Adyenda ng G8 


Higit pang pagsasamantala 
sa mamamayan ng daigdig 


nang pagpupulong ng Group of 8 (G8) sa Hokkaido, Japan, nitong 


P ara sa mamamayan ng daigdig, walang saysay ang idinaos na tau- 


Hulyo 7-9. Pinagtakpan lamang ng pulong na ito ang responsibili- 
dad ng mga imperyalistang bansa sa kasalukuyang pandaigdigang krisis 
sa ekonomya, patuloy na lumalalang problema sa kalikasan at laganap na 


kagutuman at sakit sa Africa. 
Dumalo sa pulong ang mga ki- 
natawan ng US, UK, France, Ger- 
many, Italy, Japan, Canada at Rus- 
sia. Kasama rin dito ang European 
Union bilang pansiyam na myem- 
bro. Inimbitahan din ang China at 
India, ilan pang tinaguriang “umu- 
usbong na ekonomya,” at mga ki- 
natawan ng ilang bansa sa Africa. 
Ani Professor Jose Maria Sison, 
tagapangulo ng ILPS International 


Coordinating Committee, walang 


anumang pag-amin ang G8 ng sa- 
riling responsibilidad 
sa paghihikahos ng 
mamamayan ng Ng 
mundo. Iginiit la- KY 
mang nito ang im- N 
peryalistang pataka- 
rang “globalisasyon” at 
ang pandaigdigang krisis 
na idinudulot nito sa kapi- 
talismo. Nagbulag-bulagan 
ito sa malawakang pinsalang 
dulot ng mga gera sa ngalan ng 
“anti-terorismo.” Ang tunay na 
layon ng G8 ay paigtingin ang do- 
minasyon ng mga myembro nito at 
magkamal pa ng supertubo sa ka- 
pinsalaan ng proletaryado at mga 
mamamayan ng mundo. 

Naging isang malaking palabas 
ang pulong na ito ng G8. Inadyen- 
da nito ang paghahanap ng “solu- 
syon” sa pag-init ng klima ng daig- 
dig dulot ng pagkawasak ng kalika- 
san. Subalit hindi naman nito tinu- 
tukoy ang responsibilidad ng pina- 

kamalalaking imperyalistang bansa 
sa malawakang pagkasira ng kalika- 
san. Bandang huli, walang naging 
resulta ang G8 kundi mga hungkag 
na pangako. Hindi nito inobliga 
ang mga bansa na gumawa ng mga 
hakbanging magbibigay-katuparan 
sa mga itinakdang target. 


Lalong walang makabuluhang 
nakamit ang G8 tungo sa paglutas 
ng pandaigdigang krisis pang-eko- 
nomya at lumalalang kakulangan at 
pagtaas ng presyo ng pagkain. Na- 
nawagan lamang ito sa mga ban- 
sang may sapat na pagkain na 
tanggalin ang mga restriksyon sa 
pag-eeksport. 

Sa usapin naman ng tuluy-tuloy 
na pagtataas ng presyo ng langis, 
nanawagan lamang ang G8 na pala- 
kihin pa ang produksyon ng langis 
para umano'y maibsan ang proble- 
ma. Pinagtatakpan nito ang kato- 
tohanang wala sa suplay ang prob- 
lema at ang tunay na dahilan ng 
pagsirit ng presyo ng mga produk- 
tong petrolyo ay manipulasyon ng 
kartel sa langis at malalaking kapi- 

talista sa pinansya para maka- 
huthot ng higit pang 


supertubo. 
Wala ring 

saysay ang bi- 

nalangkas ni- 


tong tulong para 
sa mga bansa sa 
Africa. Nangako ang 
G8 ng $60 bilyong tu- 
long sa loob ng li- 
mang taon para puksa- 
Ng in umano ang laganap 
; na pagkakasakit sa 
A Africa. Kabilang dito 
ang 100 milyong 
kulambong ieeks- 
port nila para 
umano mabawasan 

ang paglaganap ng 
malarya roon. Pinagtatak- 
pan lamang ng G8 ang res- 
ponsibilidad nito sa malawa- 
kang pinsala sa Africa at sa 
mundo sa kabuuan. Ang ak- 
twal na adyenda ng G8 sa 
likod ng “pagtulong” sa 
Africa ay ang pagkontrol 

4 ng mayamang mga deposi- 
to ng langis at likas na ya- 
man doon. ABI 

SA IBAYONG DAGAT KP 
Pulong ng G8, inulan ng batikos at protesta 


pan nitong Hulyo 7, malawakang mga kilos-protesta na ang inilun- 


B ago pa magsimula ang pulong ng Group of 8 (G8) sa Hokkaido, Ja- 


sad roon. 

Ilang linggo bago ito, nagkam- 
po na ang mga aktibistang Hapo- 
nes at kapanalig nilang mga dayu- 
han sa Sapporo, kabisera ng Hokka- 
ido, malapit sa lugar ng pulong ng 
G8. 

Hulyo 4. Dumagsa sa mga lan- 
sangan ng Hokkaido ang may 400 
estudyante, aktibista, akademiko 
at mga Ainu (isang pambansang 
minorya) at iba pang aktibista mu- 
la sa US, Canada at iba pang ban- 
sa. Binatikos nila ang G8 sa pangu- 
nahin nitong responsibilidad sa pa- 
ninira sa kalikasan na sanhi ng 
pag-init ng klima ng daigdig. Nag- 
lunsad din ng piket sa harap ng 
embahada ng Japan sa London, UK 
bilang pakikiisa. 

Hulyo 5. Nagmartsa ang 5,000 
Hapones at mga dayuhan sa mga 
lansangan ng Sapporo, samanta- 
lang may 1,000 naman ang nagti- 
pun-tipon sa isang kalapit na par- 
ke. Nanawagan silang kagyat na tu- 
gunan ng G8 ang lumalalang prob- 
lema ng pag-init ng mundo at ka- 
hirapan. Inaresto ng pulisya ang 
tatlong aktibista at isang mama- 
mahayag na naroroon. Binasag din 
nito ang salamin ng trak na kabi- 
lang sa protesta. Umani ito ng pag- 
kundena ng mga aktibista sa Ja- 
pan. Sa Germany, binatikos ng mga 
aktibista ang pang-aaresto sa pa- 
mamagitan ng paglulunsad ng rali 
sa harap ng embahada ng Japan sa 
Berlin. 

Isandaang magsasaka at ma- 
ngingisda naman ang naglunsad ng 
kasabay na kilos-protesta sa sen- 
tral na liwasan sa Sapporo. Iginiit 
nila sa G8 na dapat nitong pagtuu- 
nan ng pansin ang kahirapan ng 
mga direktang prodyuser ng pagka- 

in. Dinaluhan ang pagkilos ng mga 
kinatawan ng Oxfam International, 
isang funding agency, na nagsabing 
magkakawing ang usapin ng pag- 
init ng mundo sa mapaminsalang 
pagsirit ng presyo ng pagkain. 

Samantala, mahigit 20 South 
Korean na dadalo sana sa kilos-pro- 
testa ang hinarang ng mga awtori- 
dad na Hapones sa paliparan pa la- 
mang at tuluyang ipina-deport. Hi- 
narang din ang mga manggaga- 
wang mula pa sa Osaka, Japan. 

Hulyo 6. Pinaligiran ng mahigit 
20,000 pulis ang Hokkaido at nag- 
patupad ng no-fly zone sa hilagang 
bahagi ng isla. Pang-ilang araw na 
ito ng sunud-sunod na protesta ng 
mga aktibista sa naturang lugar, 
dala-dala ang mga isyu fa. 
ng karapatan sa pagga- Jj 
wa, pandaigdigang kagu- 
tuman at mga kaugnay 
na problema. Kabilang sa | 
mga lumahok dito ang |. 
ilang kinatawan ng Ba-| 
gong Alyansang Makaba- 
yan (BAYAN), na lagi ring 
sinusundan at ilang ulit 
na ininteroga ng pulisya 
tungkol sa pakay nila ro- 
on. 

Naging makulay at ( 
mapanlikha ang mga de- 
monstrasyon, na may) 
mga awitan at tugtugan, N 
maiigsing pangkulturang 
palabas, pagsuot ng 
ilang aktibista ng kani- 
lang mga tradisyunal na 
kasuotan, at pagsusuot 
naman ng ilan pa ng mga 
maskara ng mga larawan 
ng mga pinuno ng G8. 

Hulyo 7. Pinanguna- 


han ng mga Ainu ang martsa ng 
isang libong aktibista sa Lake Toya, 
Hokkaido. Samantala, hindi nati- 
nag ng ulan, nagmartsa rin nang 
10 kilometro ang may 50 aktibista 
mula Shinrin Park hanggang Okishi 
sa parehong lugar. Nagpatuloy ang 
mga protestang ito hanggang Hul- 
yo 9. Sa ibayong dagat, patuloy 
din ang pagbatikos ng mga aktibis- 
ta sa kahungkagan ng G8 Summit 
at panunupil ng kapulisan sa mga 
pagkilos. 

Pinaligiran ng mga pulis ang 
halos lahat ng demonstrasyon sa 
Japan habang nagmamartsa. Suste- 
nido ang intimidasyon at pandara- 
has nila, na suportado rin ng mili- 
tar. Gumamit pa ang gubyerno ng 
Japan ng apat na eroplanong pan- 
digma at 12 barkong panggera pa- 
ra sa naturang pagtitipon. ABI 


KP SA IBAYONG DAGAT 


Mga mangingisda, nagwelga 
laban sa tumataas na presyo 


ng langis 


yo 15 laban sa tumataas na presyo ng langis. Sinabayan ito ng 


M ahigit 400,000 mangingisda sa Japan ang nagwelga noong Hul- 


martsa ng 3,000 mangingisda sa mismong sentro ng Tokyo. Tina- 
tayang umabot sa 200,000 bangka at trawler ang hindi naglayag noong 
araw ng welga. Tinutulan nila ang mabilis na pagsirit ng presyo ng mga 
produktong petrolyo at kawalan ng aksyon ng gubyerno sa kanilang mga 
hinaing. Gaya rin sa ibang bansa, nangako lang ang rehimen ni Prime Mi- 
nister Yasuo Fukuda na pag-aaralan nito kung paano sila matutulungan. 


Una nang nagwelga ang mga 
mangingisda sa Japan noong Hun- 
yo. Kinundena ng mga welgista ang 
pabalat-bungang pangako ng mga 
upisyal tulad ng paglalaan ng X10 
bilyon (596 milyon o P4 bilyon) 
para sa pagtitipid ng enerhiya ng 
mga sektor na nahihirapan sa pag- 
taas ng presyo. Kabilang ang welga 
ng mangingisda sa Japan sa pina- 
kahuling malawakang protesta ng 

mga mangingisda sa buong mundo. 
Ang Japan ay isang arkipelago at 
malaki ang industriya nito sa pa- 
ngingisda. 

Sa Belgium, nagmartsa ang 
mga mangingisda, na karamiha'y 
mula sa France at Italy, sa harap ng 
hedkwarters ng European Union 
noong Hunyo 4 bilang protesta sa 
tumataas na presyo ng gasolina. 
Hiningi nilang ibaba nang 50% ang 


presyo ng gasolina. Isinabay nila 
ang protesta sa miting ng Europe- 
an Parliament. 

Noong Mayo 30, isang malawa- 
kang protesta ang inilunsad ng 
mga mangingisda mula sa Spain, 
Portugal, Italy, Belgium, The 
Netherlands, Greece at Scotland. Sa 
Spain, kung saan pinakamalaki ang 
bilang ng mga mangingisda sa bu- 
ong Europe, buung-buong nakila- 
hok sa welga ang mga mangingisda 
at nanawagan sa gubyerno na iba- 
ba ang presyo ng langis. Namigay 
ng tone-toneladang isda ang mga 
mangingisda ng Madrid (kabisera 
ng Spain) sa mamamayan para ipa- 
kita na mas mabuti pang ipamigay 
ang huli nila dahil sa matindi ni- 
lang pagkalugi bunga ng mataas na 
gastos. Sa Italy, nagwelga rin ang 
mga mangingisda at sinaraduhan 
nila ang mga daungan bilang pro- 
testa sa tumataas na presyo. Nag- 
welga ang mga mangingisda sa 
Portugal bilang suporta sa panawa- 
gang magprotesta laban sa tumata- 
as na presyo ng langis. 

Sa Britain, nagtungo sa London 
ang mga mangingisda upang ipaa- 
bot ang kanilang pagtutol sa tuma- 
taas na presyo ng langis at ang 
agarang tulong sa industriya. Halos 
sabay ito sa malawakang welga no- 
ong Mayo 28 ng mga drayber ng 
trak kung saan ibinarikada nila ang 
kanilang mga trak sa mga lansa- 
ngan. 

Samantala, noong Hulyo 10, 
naglunsad ng isang araw na pam- 
bansang welga ang malaking unyon 
ng mga manggagawa sa Peru, ang 
Confederación General de Trabaja- 
dores del Perú o CGTP, laban sa mga 
anti-mamamayang patakaran sa 
ekonomya ng rehimen ni Pres. Alan 
Garcia at ang mabilis na pagsirit ng 
mga presyo. Dahas ang isinagot ng 
rehimen nang arestuhin ng mga 
pulis ang mahigit 200 katao bukod 
pa sa mga nabatuta at natirgas. [B 

SA IBAYONG DAGAT KP 


Mga komuna sa Nepal 


Ang artikulong ito ay hango sa The Red Star, isang pambansang pa- 
hayagang inilalathala ng Communist Party of Nepal-Maoist. 


ng mamamayan sa pamumuno ng Communist Party of Nepal-Mao- 


U miiral ngayon sa Nepal ang apat na ganap na komuna na itinatag 


ist. Dalawa rito ay nasa distrito ng Rolpa na nagsilbing sentro ng 
pakikidigmang gerilya nitong nakaraang mahigit 10 taon. 


Itinuturing na pinakamalaki 
ang komunang Ajambari na nasa 
Thawang, Rolpa. Itinatag ito mata- 
pos sapilitang lumikas ang taum- 
baryo sa kanilang komunidad dulot 
ng militarisasyon ng mga pwersa 
ng Royal Nepal Army (RNA). Mata- 
pos matagumpay na paatrasin ng 
mga Pulang gerilya ng People's Li- 
beration Army (PLA) ang RNA, iti- 
nayo na ng taumbaryo ang kani- 
lang komuna para mapatatag ang 
kanilang komunidad. Nasa Jaljala, 
Rolpa naman ang ikalawang komu- 
na. 

Ang isa pa ay itinatag noong 
1998 sa distrito ng Jajarkot sa kan- 


ANG BAYAN Hulyo 21, 2008 


lurang Nepal na tinawag na “Juni 
Commune”. Nagsimula ito sa layong 
pangalagaan ang kapakanan at ka- 
galingan ng mga pamilya ng mga 
biktima ng militarisasyon, mga ma- 
saker at iba pang paglabag sa kara- 
patang-tao ng mga pwersa ng da- 
ting monarkiya. Ang pang-apat ay 
nasa Balidum sa distrito ng Rukum. 
Ang naturang mga lugar ang pina- 
kamatatatag na base ng PLA. 
Aktibong lumalahok ang lahat 
sa gawaing produksyon ng komuna, 
habang sinisikap tugunan ang mga 
pangangailangan ng lahat ng kasa- 
pi nito. Katuwang ang mga Pulang 
gerilya, itinayo rito ang mga pa- 


aralan, ospital, bangko at iba pang 
institusyong panserbisyo. Sa ilang 
komuna, mayroon nang mga hotel 
at restawran. 

Nagtatrabaho sa mga sakahan 
ang lahat ng nasa wastong edad 
habang may nakatalaga sa pa- 
ngangalaga sa matatanda at mga 
bata. Sentralisado ang paggawa at 
produksyon upang matiyak ang sa- 
ligang pangangailangan ng mga 
myembro ng komuna laluna sa ha- 
rap ng pandaigdigang krisis sa pag- 
kain at langis. Dagdag dito, naka- 
gagawa na rin ang mga komuna ng 
sariling produkto tulad ng sabon, 
kendi, sapatos, biskwit at pambala- 
bal na yari sa telang pashmina 
(isang klase ng lana). 

Ang mga myembro ng mga ko- 
muna ay mula sa iba't ibang saray 
at uri. Malaya at demokratikong 
nagsasama rito ang mga mamama- 
yan mula sa iba't ibang pamban- 
sang minorya at caste (tradisyunal 
na makauring pagkakahati ng mga 
lipunang dominado ng Hinduismo). 
Pantay ang turing sa kalalakihan at 
kababaihan, kaiba sa sistemang 
pyudal. Unti-unti na ring pinapawi 
ang mga pamahiin at atrasadong 
kagawian na mula sa lumang ka- 
ayusan. 

Dagdag sa apat na ganap na ko- 
muna ngayon sa Nepal, umiiral din 
ang mahigit 50 kooperatibang ko- 
muna sa bansa. 

Pinatutunayan ng ilang taon 
nang pag-iral ng mga komuna ang 
superyoridad nito sa pyudal na sis- 
tema sa larangan ng produksyon at 
hatian ng nililikhang produkto. Da- 
hil sentralisado ang produksyon, 
mas mataas ang produktibidad ng 
komunidad. Napakikinabangan ang 
lahat ng mga rekurso at mas ma- 
ayos na nailalaan ang mga ito. 
Hindi maikakaila na mas mataas 
ang antas ng kanilang buhay at ka- 
buhayan sa ilalim ng sistemang ko- 
muna. AB] 

N BALITA | 


Popularidad ni Arroyo, muling sumadsad 


SADSAD na naman ang popularidad 
ni Gloria Arroyo. Ayon sa pinakahu- 
ling sarbey ng Social Weather Sta- 
tions (SWS), 60% ng mga Pilipino 
ang hindi nasisiyahan sa trabaho 
ni Arroyo. Mas mababa pa ngayon 
ang grado ni Arroyo kaysa noong 
Marso, nang lumabas sa sarbey ng 
SWS na 54% ang di nasisiyahan sa 
panunungkulan niya. 


Lumabas din sa pinakabagong 
sarbey ng SWS na lahat ng uri sa li- 
punan, mula sa pinakamababa 
hanggang sa mga panggitna at 
naghaharing uri ay pare-parehong 
hindi nasisiyahan sa kanya. Ganito 
rin sa pangkalahatan ang resulta sa 
iba't ibang rehiyon ng bansa, at sa 
kanayunan at kalunsuran. Si Arroyo 
rin ang lumalabas na may pinaka- 


Inililihim ng mga kumpanya ng langis ang laki ng 
kanilang supertubo--Ibon 


mababang grado sa lahat ng na- 
ging presidente ng bansa mula no- 
ong 1986. 

Ayon kay Sen. Aquilino Pimen- 
tel, isa sa mga kritiko ni Arroyo, si- 
nasalamin ng sarbey ang pagkamu- 
hi ng mamamayan sa kawalang-ka- 
kayahan ng administrasyong Arro- 
yo at sa masama nitong pagpapa- 
takbo sa gubyerno, korapsyon at di 
nalulutas na mga ekstrahudisyal na 
pagpatay at pagdukot. 

Ang sarbey ay resulta ng mga 
interbyu sa 1,200 katao mula sa 
Metro Manila at iba't ibang prubin- 


SADYANG pinabababa ng mga lokal na subsidyaryo ng mga higan- 
teng kumpanya ng langis ang iniuulat nilang tubo. Ayon ito sa pa- 
nanaliksik ng IBON Foundation. Ayon sa IBON, umabot sa P10.5 bil- 
yon lamang ang iniulat na pinagsamang tubo noong 2007 ng mga 
lokal na subsidyaryo ng Royal Dutch Shell, Chevron at Aramco, su- 
balit ayon naman sa ulat ng kanilang mga mother company, tuma- 
taginting na 562 bilyon (o P3.1 trilyon sa palitang 550:P1) ang ki- 


sya sa Luzon, Visayas at Mindanao 
mula Hunyo 27-30. 


200,000 sakong bigas, 
nabubulok sa bodega ng NFA 


nita ng mga ito. 


Iniulat ng Pilipinas Shell na P4.12 bilyon lamang ang tubo ni- 
to noong isang taon, samantalang lumabas sa ulat ng Royal Dutch 
Shell na 527.6 bilyon (o P1.38 trilyon) ang kinita ng kumpanya ni- 
to sa Pilipinas. Ang Chevron Philippines naman ay nag-ulat ng 
P2.75 bilyon lamang na tubo habang 518.7 bilyon (o P935 bilyon) 
ang iniulat ng Chevron na kinita ng lokal nitong yunit sa bansa. 
Ang Aramco na nagmamay-ari noon ng Petron ay nagsabing mga 
$15 bilyon (o P750 bilyon) ang kinita ng lokal na kumpanya nito 
samantalang P5.94 bilyon lamang ang iniulat ng Petron. 

Kunwa'y mas mababa ang tubo na iniuulat ng mga lokal na sub- 
sidyaryo sa Pilipinas para makaiwas sa malaking buwis at para ga- 
win itong sangkalan sa patuloy na pagpapataas sa presyo ng mga 
produktong petrolyo. Iniuulat naman ng kanilang mga mother com- 
pany sa ibayong dagat ang tunay na kita ng mga lokal nilang kum- 
panya para tumaas ang halaga ng kanilang mga sapi. 

Samantala, itinaas na naman ng mga kumpanya ng langis ang 
presyo ng kanilang mga produkto nitong Hulyo 19. Nagpataw ng ka- 
ragdagang P3 kada litro sa presyo ng diesel at gaas at P1 sa gaso- 
lina at iba pang produkto. Ito na ang ika-20 at pinakamalaking dag- 
dag sa presyo ng mga produktong langis. 

Lumabas na isang malaking palabas ang pagtataas na ito nang 
ianunsyo naman ng Malacafiang kinabukasan na babawasan ng 
P1.50 kada litro ang presyo ng diesel matapos na diumanong maki- 
usap si Gloria Arroyo sa mga kumpanya ng langis. Sa ganitong hak- 
bangin, napagmumukhang bida si Arroyo habang inilulusot ng mga 
kumpanya ng langis ang P1.50 pagtaas sa kada litro sa diesel. 

NAGPIKET ang mga kasapi ng Ba- 
gong Alyansang Makabayan (BA- 
YAN)-Panay sa panrehiyong tang- 
gapan ng National Food Authority 
(NFA) sa Iloilo City noong Hulyo 15 
para tuligsain ang mga upisyal ng 
NFA-Region VI sa pagwawalamba- 
hala nila sa nabubulok na libu-li- 
bong sakong bigas sa bodega nito. 

Anang isang lider ng PAMANG- 
GAS, isang organisasyon ng mga 
magsasakang kabilang sa BAYAN, 
habang nagugutom ang mamama- 
yan dahil sa napakataas na presyo 
ng bigas ay hinahayaan naman ng 
NFA na mabulok ang may 200,000 
sakong bigas (na nagkakahalagang 
P182.5 milyon sa presyong P18.25 
kada kilo) sa bodega nito sa Quin- 
tin Salas, Jaro. 

Sa mga lugar na pinakamatin- 
ding sinalanta ng bagyong “Frank,” 
pinakamatarik na ang pagtaas ng 
presyo ng bigas at wala nang ma- 
biling bigas na NFA. Naiulat na 
umaabot na sa P70 ang isang kilo 
o P150 ang isang salop ng komer- 
syal na bigas sa Aklan. 

Mag-ipon ng lakas para sa 
mapagpasyang laban sa rehimen 


alang anumang palatandaan na papayag si 
W Gloria Arroyo na basta na lamang lumisan sa 

Malacañang pagkatapos ng kasalukuyan ni- 
yang termino. Katunayan, ang lahat ng mga hakba- 
ngin niya ngayon ay nakatuon sa patuloy na pangu- 
ngunyapit at higit na pagpapakasasa sa kapangyari- 
han. Subalit sa katuus-tuusan, bibiguin siya ng luma- 
labang mamamayan. 

Kabi-kabila ang pagsisikap ni Arroyo na linlangin 
ang mamamayan, habang 
paspasang nag-iipon ng bil- 
yun-bilyong pondo para sa 
iba't iba niyang pakana para 
makapanatili sa poder. Ka- 
alinsabay, inihahanda na rin 
ni Arroyo ang higit pang pa- 
sistang panunupil laban sa 
nagpapanibagong-lakas at 
inaasahang mag-iibayo pang 
mga pagkilos laban sa kan- 
yang patuloy na paghahari. 

Araw-araw, nag-iisip sina 
Arroyo at kanyang mga alipu- 
res ng bagong mga pakana na 
kunwa'y para sa naghihirap 
na mamamayan, pero sa ka- 
tunaya'y para lamang sa sari- 
ling interes at pagpapatagal 
pa sa kapangyarihan ng kani- 
lang pangkatin. Ang mga ito 
ay dili iba't mga pakulo para 


Mga tampok sa 
isyung ito... 


Walang awat na mga 


kilos protesta PAHINA 4 


Nga 
AS ABO, 


12 armas nasamsam sa 
Davao delsur 


palabasing inaalalayan ng Malacafilang ang mamama- 
yang sinasaklot ng kahirapan. Ibinubulsa lamang nina 
Arroyo ang bulto ng bilyun-bilyong pisong pondong 
“pansubsidyo” mula sa “Katas ng VAT” at iba pang re- 
kurso ng bayan katulad ng ginawa nila sa “fertilizer 
fund” at iba pang katulad na malalaking pondo sa na- 
karaan. 

Tanda ng marami pang anomalyang pinaghahanda- 
an ni Arroyo ang pagtatalaga ngayon sa tapat niyang 


APRESYO Y 
NG BIGAS, PASSI 
H à Ale EE 


" 4j 
MANES PS 

Arroyo, ginulantang ng 
mga TO sa Masbate 


PAHINA 4 
PAHINA 8 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


